user
Umhlaba ungumhlaba ngokuhlaba
Uwuhloniphe uwukhonze uyakukuhlonipha
Ubazonda kabi abazazi ukuhlakanipha.
Lunye kuwo uhambo
Impinda ayikho.
Sinye kuwo isikhathi
Sifushane asenele
Ubupigogo nobusakabuli buyaqedwa
Bushazwe yizangqotho nemishazo yomhlaba
Omahlalothini abantengenyekayo ntengentenge
Bawe bhu bahuhuluze okwamahobosha
Abaqhwakazela phezul' onontandakubukwa
Baphenduk' izinqibi kugayingane imilomo
Osemuva limshwibe shwi limbeke phambili
Ngentobeko yobuphansi okwezintuthwane
Ubephansi nangenzolo ezothile yobuntu.


1. Uyavumelana yini nokuthi imbongi iphumelele ukwedlulisa
umyalezo wayo ngale nkondlo? Bhala umyalezo bese uwuchaza
ngephuzu ELILODWA.
assistant
OKUKODWA kwalokhu.
• Umhlaba uyabathobisa abaziphakamisayo/ngokuthi
ubafundise isifundo esibuhlungu esizokwenza
bawuhloniphe.
• Akulungile ukuziphakamisa ngoba ungazithola usuphoxeka
noma usungena ezinkingeni ungabe usasizwa muntu. 
• Kuhle ukuzehlisa ngoba kukhombisa ubuntu.
• Abantu abahluphekayo manje abangabukelwa phansingoba
kungenzeka bagcine sebephumelele nabo sebehlonishwa
emphakathini.